Trei persoane au ajuns la spital în urma unui accident rutier ce a avut loc în comuna Însurăței. Din informațiile furnizate de IPJ Gorj, un bărbat este vinovat de producerea evenimentului neplacut.
"La data de 29 februarie a.c., polițiști din cadrul Poliției Municipiului Motru au fost sesizați cu privire la producerea unui accident rutier în comuna Însurăței.
Din primele verificări efectuate de polițiștii ajunși la fața locului, a reieșit faptul că, un bărbat, în vârstă de 39 de ani, din localitate, în timp ce conducea un autoturism pe DJ-671-B-Însurăței, a efectuat manevra de întoarcere și mers înapoi, intrând în coliziune cu un alt autoturism, condus de un alt bărbat, în vârstă de 18 ani, din Motru.
În urma impactului a rezultat rănirea ambilor conducători auto și a unui pasager, care au fost transportați la o unitate medicală, în vederea acordării de îngrijiri medicale de specialitate.
Conducătorii auto dețineau premise de conducere corespunzătoare și nu se aflau sub influența băuturilor alcoolice.
În cauză, polițiștii au întocmit dosar de cercetare penală, sub aspectul săvârșirii infracțiunii de vătămare corporală din culpă", a transmis IPJ Gorj.
În continuare polițiștii efecturează verificări, în vederea stabilirii cu exactitate a tuturor cauzelor și circumstanțelor producerii accidentului.